cyanic-selkie/wikianc huggingface dataset:
Հոմոֆոբիա
Հոմոֆոբիայի հասկացությունը հոգեբուժության մեջ
Այսպիսով, «հոմոֆոբիա» տերմինը հարմար չէ, քանի որ նա հիմնականում կենտրոնանում է առանձին վախերի վրա ։
«Հոմոֆոբիան» չի համարվում հոգեկան հիվանդություն, այդպիսի հիվանդություն չկա Հիվանդությունների միջազգային դասակարգման և Ամերիկյան հոգեբուժական ասոցիացիայի ցուցակում։
2012 թվականին, աշխարհի խոշորագույն Associated Press ինֆորմացիոն-լրատվական գործակալությունը՝ նյութ գրելու ոճի հանձնարարականում կոչ արեց օգտագործել «հոմոֆոբիա» տերմինը, ընդգծելով, որ «ֆոբիան, դա իռացիոնալ, չղեկավարվող վախն է, հաճախ՝ հոգեկան հիվանդության ձև»։ Նաև նշվել է, որ այդ տերմինը համարվում է սպեկուլյատիվ, իսկ հականույնասեռական զգացումների կամ գործողությունների պատճառները կարող են տարբեր լինել ։
Գրականություն
Կատեգորիա:Հոմոֆոբիա Կատեգորիա:Գաղափարական կլիշեներ Կատեգորիա:Հասարակագիտություն Կատեգորիա:Բուլիինգ Կատեգորիա:Սեռով պայմանավորված բռնություն Կատեգորիա:Ատելություն
Ալերակ
Ալերակ (Alairac), համայնք Ֆրանսիայի Օկսիտանիա մարզի Օդ գավառում ։
Բնակչությունը 2014 թվականի դրությամբ կազմում է 1322 մարդ, բնակչության խտությունը` 80.76 մարդ/կմ²։ Բնակավայրը զբաղեցնում է 16.37 կմ² տարածք։
Աշխարհագրություն
Գտնվում է Փարիզ քաղաքից 630 կմ հարավ, Մոնպելիե քաղաքից` 145 կմ արևմուտք, Կարկասոն քաղաքից` 10 կմ արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 833 աշխատունակ (15-64 տարեկան) բնակիչ, որոնցից ակտիվ էին 635-ը, իսկ ոչ ակտիվները` 198։ Ակտիվության ցուցանիշը կազմում է 76,2 %։ 635 աշխատունակ մարդկանցից աշխատել է 550 անձ (290 տղամարդ և 260 կին)։ Գործազուրկ են եղել 85 անձ (37 տղամարդ և 48 կին)։ 198 անաշխատունակներից 54-ը եղել են աշակերտներ կամ ուսանողներ, 80-ը` թոշակառուներ, իսկ 64-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Թեսպրոտիա
Թեսպրոտիա (Θεσπρωτία), նոմոս Հունաստանի Հանրապետության արևմուտքում՝ Էպիրուսի պերիֆերիայում ։
Արևմուտքում նոմոսի ափերը ողողում է Հոնիական ծովի արևելյան ջրերը։ Նոմոսի մայրաքաղաքը և խոշորագույն քաղաքը Իգումենիցան է։
Վարչականորեն ներառում է 8 մունիցիպալիտետներ (շրջաններ)։ Նոմոսի տարածքը կազմում է 1 515 կմ²։
Բնակչություն
Թեսպրոտիա նոմոսի բնակչությունը ըստ 2001 թվականին Հունաստանի Հանրապետությունում անցկացված մարդահամարի տվյալների կազմում է 46 091 մարդ։
Բնակչության խտությունը՝ 30,4 մարդ/կմ²։
Կիրակի (մուլտֆիլմ)
«Կիրակի» (Dimanche, «Воскресенье»), Պատրիկ Դոյոնի կողմից ստեղծված կանադական կարճամետրաժ մուլտիպլիկացիոն ֆիլմ ։ Մուլտֆիլմի պրեմիերան տեղի է ունեցել 2011 թվականի փետրվարին Բեռլինի կինոփառատոնին, իսկ օնլայն պրեմիերան՝ 2012 թվականի հունվարի 15-ին ։
Սյուժե
Կրիակնօրյա առավոտ էր։ Տղան կանգնած գնացքի գծերի մոտ, դնում է մետաղադրամը ռելսերի տակ, և երբ կազմը անցնում է, վերցնում է այն արդեն հարթ, ուղիղ վիճակում էր։ Այդ ժամանակ նրան է մոտենում մայրը և տանում է տուն, եկեղեցու կիրակնօրյա քարոզարշավին նախապատրաստելու համար։ Ծառայությունից հետո, երբ սկսում են նվիրատվությունները հավաքել, տղան իր հարթ մետաղադրամը դնում է ծրարի մեջ և նվիրաբերում ուրիշներին։ Ժամերգությունից հետո ընտանիքով գնում են իրենց հարազատներին հյուր։ Մեծերը խոսում են միմյանց հետ և ուշադրություն չեն դարձնում ո՛չ ագռավներին, որոնք կռկռում էին դրսում, ո՛չ էլ տղային։ Նա ձանձրանում էր, երբ տատիկը ձկան ապուր էր պատրաստում, իսկ հետո նկատում է, որ հյուրասենյակի պատին կախված արջի գլուխը այդքան էլ մեռածի տեսք չուներ։
Նա տնից դուրս է գալիս, շրջանցում է այն և տեսնում է, որ տան պատին կախված արջի գլուխը ոչ թե ռազմավար է, այլ ապակու մեջ մնացած կենդանի արջ։ Տղան կրկին գնում է դեպի երկաթուղի, ճանապարհին գցում է մետաղադրամը, որը վերցրել էր պապիկի տաբատի գրպանից, քանի դեռ նա քնած էր հյուրասենյակի բազմոցին։ Արջը, լսելով գնացքի ձայնը, դուրս է գալիս իր թակարդից և վազում դեպի ռելսերը, ապա նստում է դրանց վրա։ Տղան փորձում է փրկել նրան, բայց չի հասցնում՝ գնացքը անցնում է արջի վրայով։ Այն բանից հետո, երբ ամբողջ կազմը թաքնվում է, տղան մոտենում է ռելսերին և բարձրացնում է մետաղադրամը։ Նա տեսնում է, որ մետաղադրամի պատկերը փոխվել է. մինչ այդ նրա մի կողմի վրա պատկերված էր արջը, իսկ երկրորդին՝ թագուհու պատկերն էր, իսկ հիմա դրանցից մեկի վրա պատկերված է մեռած արջը, իսկ մյուսի վրա նա՝ տան պատուհանի մեջ խրված։
Տղան մետաղադրամը տեղն է դնում, այնուհետև գնում է ծնողների մոտ, ովքեր սպասում էին նրան այնտեղ, և ամբողջ ընտանիքը մեկնում է տուն։
Արտադրություն
Նկարիչ-մուլտիպլիկատոր Պատրիկ Դոյոնի համար, «Կրիակի» մուլտֆիլմը դարձավ առաջին մասնագիտական աշխատանքը ։ Մինչ այդ, սկսնակ անիմատորների համար Կանադայի կինոմատեգրաֆիայի պետական ծառայության ծրագերի ուսուցման ժամանակ, Դոյոնը 2006 թվականին ստեղծել է միայն 3 րոպեանոց «Square Roots» մուլտֆիլմը :
Մուլտֆիլմը ստեղծվել է համակարգչային անիմացիայի օգնությամբ, օգտագործելով նկարված մուլտիպլիկացիայի տեխոնոգիան։ Նախքան համակարգչային մշակումը սկսելը, հարկավոր էր սկանավորել նկարված էսքիզների 15 արկղ թերթերը։ Արդյունքում ֆիլմի վրա աշխատանքը տևեց 2 տարի։ Հարցազրույցներից մեկում Դոյոնը ասել է, որ օգտագործել է նկարված մուլտիպլիկացիայի տեխնոլոգիան միայն այն պատճառով, որ հավատում էր, որ ստեղծման նման մեթոդները ավելի լավ են օգնում ցուցադրել զգացմունքները։ Այս մուլտֆիլմը ստեղծելու համար նա ոգեշնչվել է Քվեբեկ քաղաքում անցկացրած իր մանկությունից ։
Մրցանակներ և նոմինացիաներ
2012 մուլտֆիլմը առաջադրվել է Օսկարի՝ լավագույն անիմացիոն կարճամետրաժ ֆիլմ անվանակարգում, ինչպես նաև նույն անվանակարգում արժանացել է «Էնի» մրցանակի  ։ Մեկ տարի առաջ նա Բեռլինի միջազգային կինոփառատոնին ստացել է հատուկ մրցանակ, ինչպես նաև Անսի անիմացիոն ֆիլմերի միջազգային փառատոնին արժանացել է գլխավոր մրցանակի ։
Արտաքին հղումներ
Կատեգորիա:2011 մուլտֆիլմեր Կատեգորիա:Կանադական մուլտֆիլմեր Կատեգորիա:Կարճամետրաժ մուլտֆիլմեր Կատեգորիա:Ֆրանսիական մուլտֆիլմեր Կատեգորիա:Կանադական ֆիլմեր
Սան Դոմինգուս (Բաիա)
Սան Դոմինգուս (São Domingos), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում   ։ Գտնվում է Հյուսիս-կենտրոնական նահագի Բաիա մարզում։ Մտնում է Սեռինյա գավառի կազմի մեջ։ Բնակչությունը կազմում է 7250 մարդ՝ 2006 թվականի տվյալներով։ Գրավում է 265,375 կմ2 տարածք։ Բնակչության խտությունը՝ 27,3 մարդ/կմ²։ Քաղաքի տոնը նշվում է հունիսի 13-ին։
Աշխարհագրություն
Տեղանքին բնորոշ է կիսաանապատային կլիման։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Չաշևատի
Չաշևատի (Чащеватый), գետ Կամչատկա թերակղզի, Ռուսաստանում։ Գետի երկարությունը 13 կմ։ Թափվում է Ժելտիի գետի ձախ ափին՝ 1 կմ հեռավորության վրա։
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության
Արտաքին հղումներ
Կատեգորիա:Ռուսաստանի գետեր
Թոնիր նան
Թոնիր նան, թոնիրյան բլիթներ, թոնիրյան հաց (тандыр нан, тандыр нан, наабай нан, tandir non, تونۇر نان, tonur nan, тонур нан, Tamdyr çörek, tamdyr nan), միջինասիական ժողովուրդների՝ ղազախների, ղրղզների, ուզբեկների, ույղուրների, տաջիկների և թուրքմենների ավանդական հացը՝ ավանդական վառարանում՝ թոնիրում, բլիթի տեսքով պատրաստված։ Բլիթների բաղադրությունը՝ ցորենի ալյուր, ջուր, դրոժ, կաթ, մարգարին, քունջութի և կակաչի սերմեր։
Սովորաբար ուտում են ինչպես թեյի հետ, այնպես էլ տարատեսակ ուտեստների՝ փլավների, խորովածի, շուրպայի հետ։ Ույղուրները հաճախ առավոտյան ուտում են տաք թոնիր-նան՝ ավանդական էթքենշայ ըմպելիքով, ինչպես նաև կիրառվում է որպես բուտերբրոդ (կայմակով, պանիրով, երշիկով, հալած յուղով, մեղրով և այլն)։
Գոյություն ունեն թոնիր-նանի բազմաթիվ տեսակներ, որոնց բազմազանությունը կապված է պատրաստման եղանակի, բաղադրության, ինչպես նաև ազգային ավանդույթների և բաղադրատոմսերի հետ։
Թոնիրի բլիթների մի քանի տեսակներ, որոնք առկա են Ալմա-Աթա քաղաքում։
Արտաքին հղումներ
Կատեգորիա:Հացամթերք Կատեգորիա:Ուզբեկական խոհանոց
Լիանոզովո
Լիանոզովո, Մոսկվայի Հյուսիս-Արևելյան վարչական շրջան, ինչպես նաև քաղաքային համայնք։ Շրջանի հյուսիսային հատվածում է գտնվում Լիանոզովսկու անվան զբոսայգին։
Վաղ տարիներ։ Ալտուֆեվո գյուղն ու նրա շրջակայքը
Լիանոզովոյի ներկայիս շրջանում ամենահին հայտնի վայրը Ալտյուֆեվո գյուղն է, որի պատմությունն սկսվում է XVI դարից։ Գյուղն ուներ եկեղեցի և մի փոքրիկ շենք, որի բնակիչները հաճախակի էին փոփոխվում։
Լիանոզովո գյուղ
Լիանոզովո գյուղ, որի տարածքում գտնվող շրջանն հիմնադրվել է XX դարի սկզբին՝ արդյունաբերող Ս. Գ. Լիանոզովի նախաձեռնությամբ, ով 1888 թվականին գնել է Ալտուֆեվոյի համայնքն ու կառուցել ամառանոցներ։ Այս ամառանոցներում հանգստացել են շատ հայտնի ընտանիքներ։ Հեղափոխությունից հետո ամառանոցը դարձավ աշխատավորների և գյուղացիների բնակատեղի։ 1960 թվականին շրջանը մտավ Մոսկվայի կազմի մեջ, իսկ 1970-ական թվականներից այն ամբողջովին քանդվեց, փոխարենը կառուցվեցին բարձրահարկ շենքեր։
Տրանսպորտ
Շրջան մտնող երթուղային տաքսիներն են՝ 92, 98, 136, 259, 601, 644, 685, 705, 763, 771, 774, 815, 815կ։
Նորֆոլկ կղզու ազգային պարկ
Նորֆոլկ կղզու ազգային պարկ (Norfolk Island National Park), գտնվում է Խաղաղ օվկիանոսի հարավային մասում գտնվող կղզիներում, որը պատկանում է Ավստրալիային, մոտ 1500 կմ արևելք Բրիսբենից։ Պարկը զբաղեցնում է Նորֆոլոք կղզու 14%, իսկ Ֆիլիպ և Նեպին կղզիներն ամբողջությամբ։
Ֆլորա
Ազգային պարկում աճում են շուրջ 200 տեսակի բույսեր, որոնցից էնդեմիկ են 40-ը։ Առավել հայտնի է Նորֆոլք կղզու խորհրդանիշ համարվող արաուկարիա բազմատերևը կամ նորֆոլոքյան սոճի, որն ունի մինչև 60 մ բարձրություն։ Ամբողջ աշխարհում մշակվում է որպես դեկորատիվ բույս, իսկ նորֆոլքյան սոճին որպես բնափայտ օգտագործվում է շինարարության մեջ։ Ծառի սերմերը ծառայում են սնունդ արդեն ոչնչացման եզրին գտնվով (Cyanoramphus cookii) թութակի համար։
Մեծ վնաս են հասցրել կղզու բուսական ու կենդանական աշխարհին՝ առնետները, նապաստակները, խոզերը, այծերը և վայրիացած կատուները ։
Ծանոթագրություններ
Կատեգորիա:Ավստրալիայի ազգային պարկեր Կատեգորիա:Կատեգորիա ԲՊՀՄ II
Քսիլոկաստրոն
Քսիլոկաստրոն (Ξυλόκαστρον ) փոքր քաղաք Հունաստանում։ Գտնվում է ծովի մակարդակից 12մ բարձրության վրա, Պելոպոնես թերակղզու հյուսիսարևելյան մասում, Կորինֆյան ծովածոցի ափին, Աթենքից 97 կմ արևմուտք, Պատրից 81 կմ հարավ-արևելք և Կորինֆից 30կմ հյուսիս-արևմուտք։ Համայնքի վարչական կենտրոնը(դիմա) Քսիլոկաստրոն-Էվրոստինան Կորինֆի ծայրամասային միավոր է՝ Պելոպոնեսի ծայրամասում։ 2011 թվականի վիճակագրական տվյալներով բնակչության թիվը հասնում է 5500 մարդու ։
Առողջարանային քաղաք, որը հռչակվել է իր յուրահատուկ սոճիների մնացուկային զանգվածով,որը ձգվում է լողափի երկայնքով մի քանի կիլոմետր ։ Քաղաքում կան առողջարանային և սպորտային կենտրոններ։
Քաղաքի միջով է անցնում ազգային 8-րդ ճանապարհը՝ Պատրի — Աթենք, իսկ ավելի հարավ անցնում է ավտոմայրուղի 8-ը,որը եվրոպական երթուղի E65-ի մի մասն է կազմում։
Պատմություն
Քաղաքի անվանումը ծագել է (ξύλινα κάστρο) բառակապակցությունից, որը նշանակում է «փայտե ամրոց»։ Վենետիկյան շրջանում Քսիլոկաստրոնում եղել է փայտե զորանոց։ Կայազորը հսկել է Կորինֆյան ծովածոցը և նավահանգիստը։ Պալինի և Զեմենո(ΞΖεμενό Αράχοβας Βοιωτίας) ամրոցների և ծովածոցի մյուս կողմի միջև եղել է տեսողական կապ, ինչն էլ թույլ է տվել ծխային ազդանշաններ փոխանցել ։
18-րդ դարում Քսիլոկաստրոնում կային շրջանում չամիչի առաքման պահեստներ։ Ծովային ճանապարհով չամիչը հասցնում էին Պատրի։ 19-րդ դարում չամիչը Քսիլոկաստրոյից տարվում էր Մեծ Բրիտանիա ։
Այստեղ սիրում էր լինել նաև բանաստեղծ Կոստաս Կարիոտակիսը։ 1912 թվականին ստեղծվել է Քսիլոկաստրոնի միությունը։ 1919 թվականին առողջարանը զբոսաշրջիկների համար ստանում է պաշտոնական կարգավիճակ ։ Քաղաքը 1923 թվականի փոքրասիական աղետից և հույն-թուրքական բնակչության փոխանակումից հետո բնակեցվել է Իզմիթից եկած գաղթականներով։
1970-ական թվականներին քաղաքն ինտենսիվորեն սկսում է կառուցապատվել բարձրահարկ շենքերով ։
Գեորգի Կատուար
Գեորգի Լվովիչ Կատուար (Катуар, Георгий Львович), երաժշտության ռուս տեսաբան և ֆրանսիական ծագմամբ կոմպոզիտոր։
Քսիլոկաստրոն
Քսիլոկաստրոնի համայնքներ
Քսիլոկաստրոնի համայնքային միության մեջ է մտնում Մերտիկեիկա գյուղը։ 2011 թվականի վիճակագրությամբ բնակչությունը կազմել է 5715 մարդ ։ Մակերեսը 12,695կմ² է ։
Ծանոթագրություններ
Կատեգորիա:Հունաստանի քաղաքներ Կատեգորիա:Կորինֆիա
Գեորգի Կատուար
Կենսագրություն
Կատուարի նախնիները XIX դարի սկիզբներին Ռուսաստան են տեղափոխվել Լոթարինգիայից։ Ծնվել է խոշոր գործարարների ընտանիքում, նրա երկու եղբայրները՝ Անդրեյ և Լև Կատուարները, եղել են մոսկովյան հայտնի առևտրականներ։ Պատանեկության տարիներին Մոսկվայում բնակվող Կարլ Կլինդվորտից, Վագների ընկերոջից, սովորել է դաշնամուր նվագել։ 1879 թվականին միացել է Վագներյան միությանը։ 1884 թվականին Գ. Լ. Կատուարը ավարտել է Մոսկվայի համալսարանի ֆիզիկա-մաթեմատիկական ֆակուլտետը։
Որոշ ժամանակ նա փորձել է մասնակցել ընտանեկան բիզնեսին, բայց երաժշտության հանդեպ հետաքրքրությունն ավելին էր, և Կատուարը մեկնում է Բեռլին՝ այստեղ բնակություն հաստատած Կլինդվորտի մոտ երաժշտական կրթությունը շարունակելու համար։ Կլինդվորտի և Շարվենկայի կոնսերվատորիայում ուսանում էր նաև Ֆիլիպ Ռյուֆերի մոտ։ 1886 թվականին Մոսկվա կատարած այցերից մեկի ժամանակ նրան ներկայացնում են Պ. Ի. Չայկովսկուն, ով բարձր է գնահատում նրա կարողությունները։ Մոսկվայում Կատուարը շփվել է նաև Ս. Ի. Տուրգենևի և Ա. Ս. Արենսկու հետ։
1917-ից 1926 թվականներին եղել է Մոսկովյան կոնսերվատորիայի պրոֆեսոր. այստեղ հարմոնիայի հատուկ դասընթաց (Գ. Է. Կոնյուսի և Ն. Յա. Բրյուսովի հետ համատեղ) և կոմպոզիցիա է դասավանդել։ Կատուարի գիտական և մանկավարժական գործունեության գնահատելի արդյունքը «Հարմոնիայի տեսական դասընթաց» գիրքն է (բաղկացած է 2 մասից, 1924-25 թթ)` ռուսական երաժշտագիտության մեջ հարմոնիայի տեսականորեն իմաստավորման առաջին փորձը, որի հիմքում Գ. Ռիմանի ֆունկցիոնալ տեսությունն էր և Ֆ. Օ. Գևարտի՝ հարմոնիայի մասին ուսմունքը։ Կատուարի՝ հարմոնիայի ուսմունքի նորամուծություններից է շեղման հասկացության զարգացումը (նրա բնօրինակ բառապաշարում՝ «միջտոնայնային շեղում» մաս 2, էջ 73), ելևէջային ինտերվալների բաժանումը «ըստ դիրքի» և «ըստ էության» (մաս 1, էջ 72), ռուսաց լեզվով առաջին՝ ոչ ակորդային սիստեմատիկ հնչյունների տեսությունը (մաս 2, էջ 14-40), ուլտրաքրոմատիկ ինտերվալների և ակորդների քննարկումը (մաս 1, էջ 99)։
Կատուարի «Երաժշտական ձև» դասագիրքը, խմբագրված իր աշակերտների կողմից (մաս 1-ը հրապարակվեց հետմահու, 1934 թվականին, մաս 2-ը՝ 1936 թվականին), կարևոր ուղենիշ է կիրառական երաժշտագիտության մեջ
Կատուարի աշակերտներն են եղել Դ. Բ. Կաբալևսկին, Լ. Ա. Պոլովինկինը, Դ. Մ. Ցիգանովը, Ս. Վ. Եվսեևը, Լ. Ա. Մազելը և շատ ուրիշներ։ Գ. Լ. Կատուարի թոռը դաշնակահար և մանկավարժ Պավել Վալերիանովիչ Մեսսներն է, եղբորորդին՝ ֆրանսիացի կոմպոզիտոր Ժան Կատուարը, եղբոր աղջիկը՝ Եկատերինա Անդրեևնան՝ ֆրանսիացի ռուսագետ և հրատարակիչ Ն. Ա. Ստրուվեի մայրը։
Գրականություն
[Anna Zassimova: Georges Catoire — seine Musik, sein Leben, seine Ausstrahlung. Verlag Ernst Kuhn — Berlin, 2011]. [Anna Zassimova Briefwechsel zwischen P.I. Tschaikowsky und Jegor (Georgij) L. Catoire. Deutsche Tschaikowsky Gesellschaft, Mitteilungen 15. Tübingen, 2008] Երաժշտական կատարողական դիսցիպլինների դասավանդման մեթոդիկայի հարցեր/ գիտական աշխատանքների միջբուհական ժողովածու։ 3-րդ հրատարակություն։ Մոսկվա, պետական մանկավարժական ինստիտուտ, 2001։ Երաժշտական կատարողական դիսցիպլինների դասավանդման մեթոդիկայի հարցեր/ գիտական աշխատանքների միջբուհական ժողովածու։ 2-րդ հրատարակություն։ Մոսկվա, պետական մանկավարժական ինստիտուտ, 2000։
Արտաքին հղումներ
Կատեգորիա:Ռուս կոմպոզիտորներ Կատեգորիա:1861 ծնունդներ Կատեգորիա:Ապրիլի 27 ծնունդներ Կատեգորիա:1926 մահեր Կատեգորիա:Մայիսի 21 մահեր Կատեգորիա:Մոսկվա քաղաքում մահացածներ Կատեգորիա:20-րդ դարի դասական կոմպոզիտորներ Կատեգորիա:Ռուս մանկավարժներ
Չար խորթ մոր մասին
«Չար խորթ մոր մասին» («Про злую мачеху»), 1966 թվականի խորհրդային մուլտֆիլմ, որ նկարահանել են ռեժիսորներ Վալենտինա և Զինաիդա Բրումբերգները ։ Մուլտֆիլմը խորթ մոր ու որդեգրյալ դստեր մասին պատմող հեքիաթների թեմայով երաժշտական պարաֆրազ է, որը հեղինակներն անվանել են սրտահույզ կատակերգություն։
Սյուժե
Պետրուշկայի հագուստով հաղորդավարը ներկայացնում է «սրտահույզ կատակերգություն»՝ մեկնաբանելով մանկավարժական գիտությունների «չորացած» գործիչ «Մակարեյ Ուստիմովիչ Նեուստաննիի «Խորթ մայրն ու խորթ դուստրն անցյալում և ներկայում» զեկույցը, որում կատարվել է հեքիաթային նախահեղափոխական ու խորհրդային իրականությունում ապրող խորթ մայրերի համեմատություն։
Սիդոր Սիդորովիչն ու Ֆյոկլա Ֆեոդորովնան, որ Մոսկվայում ապրում են հարևանությամբ և երկուսն էլ միայնակ են մնացել, ընտանիք են կազմում, իսկ նրանց դուստրերը՝ Տոման ու Ֆիրան, դառնում են խորթ քույրեր։ Ինչպես հարկն է խորթ մորը, Ֆյոկլան սկսում է մտածել, թե ինչպես տանջի իր խորթ դստերը՝ Տոմային։ Սկզբում նա խորհուրդ է հարցնում Բաբա Յագայից, որն ապրում էր իրենց քաղաքում, բայց այնպիսի սարսափելի խորհուրդներ է ստանում, որ չի համարձակվում կատարել դրանք՝ վախենալով ենթարկվել քրեական պատասխանատվության։
Մտածելով իր անելիքների մասին՝ Ֆյոկլան գնում է այգի, որտեղ տեսնում է, թե ինչպես են ծնողները երես տալիս իրենց երեխաներին՝ կատարելով նրանց բոլոր քմահաճույքները, և արդյունքում երեխաներն սկսում են իշխել նրանց։ Ֆյոկլան միանգամից որոշում է վարվել հակառակ ձևով. իր հարազատ դստերը՝ Ֆիրային, նա ստիպում է սովորել, մաքրել բնակարանը և զբաղվել սպորտով, իսկ Տոմային խնայում է ու փայփայում՝ թույլ չտալով ինքնուրույն ինչ-որ գործ անել։ Անցնում են տարիներ. Ֆիրան դարձել է գեղիրան, մարզական կազմվածքով, խելացի ու լավատես գեղեցկուհի, իսկ Տոման գեր, քմահաճ ու տգետ է և միշտ դժգոհ է ամեն ինչից։
Ձմռանը՝ դեկտեմբերին, Սիդոր Սիդորովիչը խիստ հիվանդանում է, և բժիշկը նրան ապաքինման համար խորհուրդ է տալիս ուտել թարմ ելակ։ Հակառակ մոր հորդորներին՝ Ֆիրան դահուկներով գնում է անտառ՝ ելակ փնտրելու։ Օգնելով հիվանդ ատամով գայլին՝ Ֆիրան հանդիպում է ծեր պրոֆեսորին ու նրա երիտասարդ օգնականին։ Նրանք աղջկան առաջարկում են մաքրել ձյան կույտը, և աղջիկն արդյունքում գտնում է պոլիպլոիդային ելակի ջերմոց։ Նվեր ստանալով ելակ՝ Ֆիրան ու պրոֆեսորի օգնականը գայլի օգնությամբ վերադառնում են քաղաք։ Սիդոր Սիդորովիչն ուտում է ելակն ու առողջանում։
Տեսաերիզ
1990-ական թվականներին մուլտֆիլմը թողարկվել է տեսաերիզներով մուլտֆիլմերի հավաքածուներում Studio PRO Video և «Союз» ստուդիաների կողմից։ 2000-ական թվականներին «Союз» ստուդիան թողարկել է DVD։
Արտաքին հղումներ
Կատեգորիա:Խորհրդային մուլտֆիլմեր Կատեգորիա:Վալենտինա և Զինաիդա Բրումբերգների մուլտֆիլմեր Կատեգորիա:1966 մուլտֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր
Ուրարտական արձանագրություններ
Ուրարտական արձանագրություններ, Ուրարտու (Արարատյան) թագավորության սեպագիր արձանագրությունները՝ հիմնականում նորխուռիերեն, մասամբ՝ նաև աքքադերեն, փորագրված ժայռերի, քարակոթողների, շինաքարերի, կավե սալիկների և բրոնզե ու ոսկրե իրերի վրա։ Պարունակում են տեղեկություններ Արարատյան թագավորների մղած պատերազմների, Հայկական լեռնաշխարհի տարանջատ իշխանությունները միասնական պետության մեջ միավորելու, ինչպես նաև շինարարական աշխատանքների մասին։ Հայտնաբերվել են Սարդուրի Ա, Իշպուինի, Մենուա, Արգիշտի Ա, Ռուսա Ա, Արգիշտի Բ, Ռուսա Բ, Ռուսա Գ թագավորների բազմաթիվ արձանագրություններ և մի քանի ուրիշներ, որոնց պատկանելությունը պարզված չէ։ Խոշորագույնը Արգիշտի Ա-ի Վանի ժայռին փորագրած Խորխորյան տարեգրությունն է։ Բոլոր արձանագրությունները փորագրված են մ․ թ․ ա․ 9-7-րդ դարերի ընթացքում, շատ կարևոր աղբյուրներ են Հայաստանի այդ ժամանակաշրջանի պատմության համար։
Կատեգորիա:Վանի թագավորության արձանագրություններ
Յուննանի բարձրավանդակ
Յուննանի բարձրավանդակ (云贵高原), Յուննան-Գույլժոուի բարձրավանդակի առավել բարձր մասը Չինաստանի հարավում։ Բարձրությունը 1800-2000 մ է, լեռնաշղթաներինը՝ 3000-4000 մ։
Կազմված է հին բյուրեղային և մետամորֆայիև ապարներից՝ ծածկված մեզոզոյի կրաքարերով։ Կան անագի, ֆոսֆորիտների հանքավայրեր։ Բնորոշ է բարձր սեյսմիկությունը։ Արևելքում գերիշխում են թույլ մասնատված սարավանդները, կարստային երևույթները, արևմուտքում՝ մասնատվածության խորությունը մեծանում է։
Գետերն են Մեկոնգը, Սալուինը, Խոնգխան։ Կան լեռնային լճեր։ Կլիման մերձարևադարձային է, մուսսոնային։ Տարեկան տեղումները 1000-2000 մմ են։ Գերակշռում են կարմրահողերն ու դեղնահողերը։ Անտառները գրավում են տարածքի 20%-ը։
Արտաքին հղումներ
Կատեգորիա:Չինաստանի լեռներ
Յուննան
Յուննան (չին.՝ 雲南|云南|Yúnnán. «ամպամած հարավ» ), նահանգ Հարավարևմտյան Չինաստանում։ Տարածությունը 380 հզ․ կմ² է, բնակչությունը՝ 28 մլն (1975 թվականի տվյալներով)։ Գրավում է գլխավորապես Յուի բարձրավանդակը։ Վարչական կենտրոնը Կունմինն է։
Տնտեսություն
Տնտեսությունն ունի ագրարաինդուստրիալ բնույթ։ Մշակում են բրինձ, եգիպտացորեն, ցորեն, հնդկացորեն, կարտոֆիլ, կանճրակ, գետնընկույզ, ծխախոտ, թեյ, բամբակենի, շաքարեղեգ, արևադարձային այլ կուլտուրաներ։ Տարեկան ստանում են 2 բերք։
Բուծում են խոշոր եղջերավոր անասուններ (հիմնականում՝ գոմեշներ), խոզեր, կա շերամապահություն։ Արդյունահանվում է երկրի փայտանյութի 5%- ը, անագ, ցինկ, կապար, պղինձ, քարաղ, ածուխ, երկաթի հանքաքար։ Կա սննդի, տեքստիլ, անտառային, քիմական, ցեմենտի արդյունաբերություն, մետալուրգիա, մեքենաշինություն։ Տարածված է տնայնագործական արտադրությունը։
Արտաքին հղումներ
Կատեգորիա:Չինաստանի նահանգներ
Յունկերություն
Յունկերություն (գերմաներեն ♂ - Junker [Jkr.], ♀ - Junkfrau [Jkfr.]), խոշոր ազնվական հողատերերի դաս Գերմանիայում։
Ստուգաբանություն
Յունկերություն բառը առաջացել է Junker - յունկեր բառից, որը բառացի նշանակում է երիտասարդ ազնվական։ Պրուսիայում և Գերմանիայում յունկեր էին անվանում ազնվականին, որը որպես կանոն խոշոր հողատեր էր։
Անո-Լիոսիա
Անո-Լիոսիա (Άνω Λιόσια), Աթենքի հյուսիսային արվարձանը։ Գտնվում է ծովի մակերևույթից 160 մետր բարձրության վրա՝ Աթենական հարթավայրում, Պարնիսից դեպի հարավ և Պոյկիլոնից դեպի հյուսիս-արևելք, 27 կիլոմետր դեպի հյուսիս-արևմուտք՝ Աթենքի միջազգային օդանավակայանից՝ «Էլեֆտերիոս Վենիզելոս»-ից, 3 կիլոմետր դեպի արևմուտք՝ Ախարնես քաղաքից, 3 կիլոմետր դեպի հյուսիս՝ Կամատերոն քաղաքից և Աթենքի կենտրոնից՝ Օմոնիաս հրապարակից 11 կիլոմետր դեպի հյուսիս։ Համայնքի վարչական կենտրոնը Ֆիլին է, որը գտնվում է ծայրամասային միավոր Արևմտյան Ատտիկեի Ատտիկա շրջանում։ 2011 թվականի մարդահամարի տվյալների համաձայն՝ բնակչության թվաքանակը կազմում է 33565 մարդ։ Մակերեսը կազմում է 38,447 քառակուսի կիլոմետր։
Յունկերություն
Ստուգաբանություն
18-19 դարերի առաջին կեսին յունկեր էր կոչվում Ռուսական բանակի ազնվական ծագումով ենթասպան։ 1864 թվականից Ռուսաստանի ռազմական և յունկերական ուսումնարանների սաներին անվանում էին յունկեր։
Անո-Լիոսիա
«Ատտիկա» ավտոճանապարհը, որը (А6 և А65) Եվրոպական E94 երթուղու մի հատվածն է, քաղաքի արևելքն ու արևմուտքը կապում է իրար։ Քաղաքում է գտնվում երկաթուղու «Անո-Լիոսիա» կայարանը, որն սպասարկում է Աթենքի արվարձանային երկաթուղին։
Պատմություն
1999 թվականի սեպտեմբերի 7-ի Աթենքի երկրաշարժը, տարբեր գնահատականների համաձայն, վնասել է 100-ից մինչև 1000 բնակելի տուն։ Հունաստանի՝ 2007 թվականի անտառային հրդեհները ոչնչացրին անտառների շրջակայքը։ Այս շրջանում ապրում են զգալի թվով գնչուներ։
Յունկերություն
Պատմություն
Յունկերությունն առաջացել է 16- րդ դարում Արևելյան Պրուսիայում, սոցիալական հիմքն էր ազնվական-ասպետությունը։ Յունկերության առաջացման տնտեսական նախադրյալը հացի պահանջարկն էր Արևմտյան Եվրոպայի մի շարք երկրներում և նրա արժեքի բարձրացումը համաշխարհային շուկայում։
Անո-Լիոսիա
Սպորտ
2001 թվականին քաղաքում անցկացվեց շախմատի XI միջազգային մրցաշարը ։ Անո-Լիոսիայում գործում են հետևյալ մարզական թիմերը.
Մարզական օբյեկտներ
Արտաքին հղումներ
Կատեգորիա:Հունաստանի քաղաքներ
Յունկերություն
Պատմություն
Ետպատերազմյան տարիներին Արևելյան Գերմանիայում անցկացրած դեմոկրատական հողային բարեփոխումների արդյունքում յունկերությունը որպես դասակարգ, վերացել է։ Արևմտյան Գերմանիայում յունկերները խոշոր կապիտալիստական գյուղատնտեսական ձեռնարկատերեր էին, որոնք սերտորեն կապված էին ֆինանսական մենաշնորհային կապիտալի հետ և միլիտարիզմի ու ռևանշիզմի հենարանն են հանդիսացել։
Ծանոթագրություններ
Կատեգորիա:Գերմանական ազնվական տիտղոսներ Կատեգորիա:Գերմանիայի ազնվականություն Կատեգորիա:Պրուսիա Կատեգորիա:Պրուսիայի ազնվականություն Կատեգորիա:Ազնվական տիտղոսներ Կատեգորիա:Զինվորական կոչումներ Կատեգորիա:Գերմաներեն բառեր և արտահայտություններ Կատեգորիա:Պրուսիայի պատմություն Կատեգորիա:Գերմանիայի պատմություն Կատեգորիա:Գերմանիայի հասարակություն Կատեգորիա:Ռազմական կրթություն և պատրաստություն Կատեգորիա:Հասարակության շերտավորում Կատեգորիա:Սոցիալական կարգավիճակ
Նոյենմարքթ
Նոյենմարքթ (Neuenmarkt), կոմունա Գերմանիայում, Բավարիա երկրամասում։
Գտնվում է Վերին Ֆրանկոնիա վարչական շրջանի ենթակայության ներքո։ Մտնում է Կուլմբախ շրջանի կազմի մեջ։ Բնակչությունը 2975 մարդ է (2014 թվականի դեկտեմբերի 31-ի տվյալներով)։ Զբաղեցնում է 18,95 կմ² տարածք։ Պաշտոնական կոդը՝ 09 4 77 117։ Հեռախոսային կոդ՝ +49 9227։
Արտաքին հղումներ
Կատեգորիա:Գերմանիայի բնակավայրեր
Սոցիալական փոփոխություն
Սահմանում
Սոցիալական փոփոխությունները կարող են վերաբերել սոցիալական առաջընթացի կամ սոցիալ-մշակութային էվոլյուցիայի հասկացությանը, փիլիսոփայական գաղափարին. այն, որ հասարակությունը առաջ է ընթանում դիալեկտիկական կամ էվոլյուցիոն միջոցներով։ Դա կարող է վերաբերել սոցիալ-տնտեսական կառուցվածքի պարադիգմատիկ փոփոխությանը, օրինակ` անցում ֆեոդալիզմից դեպի կապիտալիզմ։ Հետևաբար, այն կարող է վերաբերել նաև սոցիալական հեղափոխությանը, ինչպես օրինակ, մարքսիզմի մեջ ներկայացված սոցիալիստական հեղափոխությունը կամ այլ հասարակական շարժումներին, ինչպիսիք են Կանանց ընտրական իրավունքը կամ Քաղաքացիական իրավունքների շարժումը։ Սոցիալական փոփոխությունները կարող են առաջանալ մշակութային, կրոնական, տնտեսական, գիտական կամ տեխնոլոգիական ոլորտներում։ Զարգացման հոգեբանությունը կարող է դեր կատարել սոցիալական փոփոխության մեջ։ Սոցիալական փոփոխությունները գալիս են շոշափելի, ոչ նյութական ռեսուրսների ներդրումների հետ` որպես սոցիալական ներդրում։
Սոցիալական փոփոխությունները առաջանում են նյութական և ոչ նյութական ռեսուրսների միջոցով։ Այս պրոցեսը համարվում է սոցիալական ներդրում։
Հայտնի տեսություններ
Գոյություն ունեն սոցիալական փոփոխությունների շատ տեսություններ։ Ընդհանրապես, փոփոխության տեսությունը պետք է ներառի այնպիսի տարրեր, ինչպիսիք են փոփոխության կառուցվածքային ասպեկտները (օրինակ՝ բնակչության փոփոխություն), սոցիալական փոփոխությունների գործընթացները և մեխանիզմները, փոփոխության ուղղությունները ։
Չանգժոու
Չանգժոուն (չանգժոուերեն՝ Զաոն Ցեի, չինարեն՝常州) պրեֆեկտուրայի մակարդակ ունեցող քաղաք է Չինաստանի հարավային Ջիանգսու նահանգում։ Այն նախկինում հայտնի էր որպես Յանլինգ, Լենլինգ և Ջինլինգ։ Յանցզի գետի հարավային ափին գտնվող Չանգժոուն սահմանակից է արևմուտքից՝ նահանգի մայրաքաղաք Նանջիին, հյուսիս-արևմուտքից՝ Ժենջիանգին, արևելքից՝ Վուքսին և հարավից՝ Ժենջիանգի նահանգին։ Չանգժոուն գտնվում է Չինաստանի բարձր զարգացած Յանգցե դելտա շրջանում, որը տարածվում է Շանհայից  հյուսիս-արևմուտք ընկած տարածքում։ 2010 թվականի մարդահամարի տվյալներով  Չանգժոու քաղաքի բնակչությունը կազմում էր 4,592,431 ։
Պատմություն
«Յանչենգի ավերակները» (淹城遺址) բաղկացած է Չանգժոուի Վուջին շրջանում գտնվող այն պարսպապատ քաղաքի մնացորդներց, որը հիմնադրվել է 3000 տարի առաջ՝ Արևմտյան Ժոու դինաստիայի հաստատման սկզբում։ Ժամանակակից Չանգժոուի տարածքում գտնվող մի բնակավայրի ամենահին արձանագրությունն այժմ ծառայում է որպես կալվածք, որը հայտնաբերվել է Ք.ա. 221 թվականին՝ Կին դինաստիայի սկզբնական շրջանում։ Սուի և Տանգի միջթագավորության ժամանակահատվածում Պիլինգ քաղաքը (毗陵) Շեն Ֆաքսինգի կարճաժամկետ թագավորության՝ Լիանգի մայրաքաղաքն էր (619-620 թվականներին)։ 589 թվականին Չանգժոուն ստացել է իր ներկայիս անունը, որը նշանակում է «սովորական պրեֆեկտուրա»։ 609 թվականին Գրանդ Ջրանցքի կառուցումից հետո Չանգժոուն դարձավ ջրանցքային նավահանգիստ և տեղական աճեցված հացահատիկների փոխադրման կետ, և այդ ժամանակներից ի վեր պահպանեց այս դերերը։ Չանգժուուի շրջակայքում գտնվող գյուղական շրջանները նշանավոր  են բրնձի, ձկների, թեյի, մետաքսի, բամբուկի և մրգերի արտադրության համար։
1850-ական թվականների Թայփինգ ապստամբության ժամանակ Չանգժոում կառուցվել է այսպես կոչված «Խաղաղասեր Սելեստիալ թագավորության» առաջնորդներին պատկանող 5 պալատներից 1-ը։ Այսօր «Թագավորի պալատի» ավերակները կարելի է գտնել Ժողովրդի թիվ 1 հիվանդանոցի մոտ։
1920-ական թվականներին Չանգժոուն սկսեց բամբակի գործարաններ գրավել։ Բամբակի արդյունաբերությունը խթանվեց 1930-ականների վերջին, երբ բիզնեսները սկսեցին տեղափոխվել Շանհայի սահմաններից դուրս ճապոնական օկուպացիայի պատճառով։ Ի տարբերություն Չինաստանի շատ քաղաքների, Չանգժոուն շարունակում էր բարգավաճել նույնիսկ 1966-76 թվականների Մշակութային հեղափոխության ընդվզումների  ժամանակ։ Այսօր այն կարևոր արդյունաբերական կենտրոն է տեքստիլ արդյունաբերության, սննդի վերամշակման, ինժեներական (դիզելային շարժիչներ, գեներատորներ, տրանսֆորմատորներ և այլ մեքենաներ) և բարձր տեխնոլոգիաների համար։
Պատմական փոփոխություններ
1953 թվականի հունվարի 1-ին Չանգժոուն հանդես եկավ որպես տեղական կառավարման քաղաքապետարան։ 1958 թվականին Ժենջիանգի պրեֆեկտուրան վերանվանվեց Չանգժոուի պրեֆեկտուրա, իսկ վարչակազմի ղեկավարությունը  Ժենջիանգից տեղափոխվեց Չանգժոու։ Չանգժոուն ընդգրկվեց Չանգժոու պրեֆեկտուրայի մեջ։
1960 թվականին Ժենջիանգի պրեֆեկտուրայի Վուջին շրջանն ընդգրկվեց Չանգժոուի մեջ։
1962 թվականին Չանգժոուն վերափոխվեց տեղական կառավարման քաղաքապետարանի, իսկ Վուջին շրջանն ընդգրկվեց Ժենջիանգի պրեֆեկտուրայի մեջ։
1983 թվականին, երբ քաղաքային նշանակություն ունեցող կառավարման համակարգ իրականացվեց, Ժենջիանգի Վուջին, Ջինտան և Լիյանգ շրջաններն ընդգրկվեցին Չանգժոուի մեջ։ Այդ քաղաքային տարածքը բաժանվածէր 5 վարչատարածքային շրջանների՝ Գուանհուա, Տիանինգ, Ժոնգլու, Քիշույանև Ջիաոկու։ Այդ ժամանակ, Չանգժոուն կառավարում էր 3 կոմսություն և 5 շրջան։
1986 թվականի սեպտեմբերից, ինչպես հաստատել է Պետական խորհուրդը, Գուանհուա շրջանը կորցրեց իր ուժը, և նախկին վարչական տարածքն ընդգրկվեց Ժոնգլու և Տիանինգ շրջանների մեջ։ Լիանգի կոմսությունը վերափոխվեց Լիանգ քաղաքի (կոմսության մակարդակ)։ Այդ ժամանակ Չանգժոուն կառավարում էր 2 կոմսություն և 4 շրջան։
1993 թվականին Ջինտանի կոմսությունը վերափոխվեց Ջինտան քաղաքի։
1995 թվականին Վուջին կոմսության Լոնգհուտանգ, Կսինքիաո, Բայժանգ և Վեիտանգ քաղաքներն ընդգրկվեցին Ջիաոկու շրջանի մեջ։ Պետական խորհրդի 1995 թվականի հունիսի 8-ի հաստատմամբ Վուջինի կոմսությունը վերափոխվեց Վուջին քաղաքի՝ Հուտանգ քաղաքում հաստատված կառավարության հետ։
Կառավարչություն
Պրեֆեկտուրային մակարդակով Չանգժոու քաղաքը ղեկավարում են 7 կոմսական մակարդակի բաժանումներ ընդգրկելով 5 շրջաններ և մեկ կոմսական մակարդակի քաղաք։
Ժողովրդագրություն
2010 թվականի մարդահամարի տվյալներով Չանգժոուի բնակչությունը կազմում է 4,592,431 մարդ, որը նախորդ մարդահամարից ի վեր տարեկան աճում է 2 տոկոսով, իսկ  3,290,918 մարդ  ապրում է 5 քաղաքային շրջաններից բաղկացած տարածքում ։
Կրթություն
Չանգժոուն կրթական հանգույց է և օջախ մի քանի համալսարանների, այդ թվում՝ Չանգժոուի,Հոհայի (Չանգժոուի ուսումնարան), Ջիանգսու Ուսուցիչների Գիտության և Տեխնոլոգիայի, Ջիանգսու Ուսուցիչների տեխնոլոգիայի համալսարանները և Չանգժոուի տեխնոլոգիական ինստիտուտը։ Քաղաքն ունի նաև մի շարք նշանավոր միջնակարգ դպրոցներ, այդ թվում՝ Ջիանգսու գավառի Չանգժոու ավագ դպրոցը։
Չինաստանում ունենալով բարձր արհեստագործական կրթության առանձնահատկություն, Չանգժոուի բարձրագույն արհեստագործական կրթական բազան կոչվեց «արծաթե օձիքի աշխատողների օրրան»:Ամեն տարի այն Յանցզի գետի դելտա տարածքին տալիս էր 20000 տեխնոլոգիական տաղանդներ։ Շրջանավարտների 100%-ը կնքել է աշխատանքային պայմանագրեր, իսկ միանվագ աշխատավարձի ցուցանիշը 98%-ից բարձր էր։ Այս տարածքում կան 5 բարձրագույն մասնագիտական քոլեջներ և մեկ համալսարանական քոլեջ, որոնք իրականացրել են միջդպրոցական ուսուցում, ընդհանուր վարկեր և ռեսուրսային փոխանակում։ Այստեղ զարգացել են մեծ թվով բարձր որակավորում ունեցող տաղանդներ։ Սրա հիման վրա ստեղծվել է Չանգժոուի գիտական կրթական քաղաքը։ Այն համագործակցում է Ամերիկայի, Կանադայի, Բրիտանիայի և Գերմանիայի արտասահմանյան համալսարանների և այնպիսի տեղական համալսարաններ հետ ինչպիսիք են Նանջին համալսարանը, գիտական ինստիտուտները և բարձր տեխնոլոգիական ձեռնարկությունները՝ մոտ 100 լաբորատոր, փորձարարական, վերապատրաստման, տեխնոլոգիական, հետազոտական և R&D կենտրոններ։ Ներկայումս այն քայլում է դեպի ազգային նմուշի մասնագիտական կրթության, արտադրության, դասավանդման և հետազոտական-փորձարարական ոլորտ և գիտական նորարարությունների տարածք։ Շատ կենտրոնական ղեկավարներ, ինչպիսիք են Հու Չինտաոն, Չիա Կինգլին և Լու Գանը, տեսչական այցեր են ունեցել այստեղ և լավ կարծիք են հայտնել դրա մասին ։
Տնտեսություն
Չանգժոուի ավանդական դերը եղել է որպես առևտրի կենտրոն, մասնավորապես գյուղատնտեսական արտադրության բաշխման կենտրոն, և բաշխումն իրականացվել է ջրանցքով դեպի հյուսիս և իսկ ավելի  ուշ՝ Շանհայ։ 1920-ական թվականներին քաղաքը սկսեց զարգացնել բամբակի տեքստիլ արդյունաբերությունը, և բամբակի գործարանները հիմնադրվեցին 1930-ական թվականների վերջին, երբ ճապոնական հարձակումները ստիպեցին շատ չինական բիզնեսներ հիմնել Շանհայից դուրս։
Քաղաքը մնացել է որպես տեքստիլ արդյունաբերության կենտրոն և Ջիանգսու շրջանում հյուսքի համար ամենակարևոր տարածք։ Այն ունի նաև խոշոր սննդի վերամշակման պլանտացիաներ, ինչպես նաև ալյուրի, բրնձի մշակման և նավթամթերքի արդյունաբերություններ։ 1949 թվականից հետո այն նաև զարգացավ որպես ինժեներական արդյունաբերության կենտրոն։ Չանգժոուից մոտ 10 կիլոմետր դեպի հարավ-արևելք գտնվող Քիշույանն ունի Չինաստանի ամենամեծ լոկոմոտիվային և շարժակազմային   կայաններից մեկը։ Չանգժոուի այլ ինժեներական  գործարաններն արտադրում են դիզելային շարժիչներ, գեներատորներ, տրանսֆորմատորներ, ինչպես նաև գյուղատնտեսական և տեքստիլ մեքենաներ։ 1958 թվականին Մեծ նահանջի ժամանակ կառուցվեց նաև պողպատե գործարան ՝ ծանր արդյունաբերությանը հումք ապահովելու համար։
1908 թվականից ի վեր Չանգժոուն երկաթուղով կապվում է Շանհայի և Նանջինգի հետ։
Մինչ այժմ Չանգժոուն եղել է Ջիանգսուի ամենազարգացած քաղաքներից մեկը, որը զբաղեցնում է երրորդ տեղը Սուժժուից և Վուկսիից հետո։ 2009 թվականի մեկ շնչի հաշվով 70,103 յեն կազմող ՀՆԱ-ն, որը պակաս էր Սուժժուի և Վուկսիի համեմատ,բայց ավելի բարձր քան մայրաքաղաք Նանջիինը, քաղաքը դարձրեց երրորդը Ջիանգսուում։
Արդյունաբերական գոտիներ
Չանգժոուի արտահանության վերամշակման գոտու ստեղծման համար հաստատումը տրվել է 2005 թվականի հունիսին՝ նախատեսված 1,66 կմ2 տարածքով։ Շանհայի և Նանջինգի մերձակայքում հարմար տրանսպորտային օղակներով գոտին սկսեց գործել 2006 թվականի հոկտեմբերից։ Ներդրողները վայելում են մի շարք արտոնյալ  ապահովագրեր, մինչդեռ բոլոր արտահանման ընթացակարգերը կարգավորվում են արտահանության վերամշակման գոտու ներսում։ Գոտին  կենտրոնանում է էլեկտրոնային տեղեկատվության, էլեկտրամեխանիկական ինտեգրացիայի և նոր նյութերի վրա ։
Չանգժոուի ազգային բարձր տեխնոլոգիական շրջանը (CND) պետական մակարդակի բարձր տեխնոլոգիաների արդյունաբերական զարգացման գոտի է։ Այն գտնվում է Չանգժոու քաղաքի հյուսիսային մասում։ 500,000 բնակչություն և 439 քառ. կմ տարածք ունեցող շրջանը գտնվում է Շանհայից 160 կմ է (99 մղոն) արևելք և Նանջինից 110 կմ (68 մղոն) արևմուտք։ Շրջանը ներկայացնում է Չանգժոուի ամենազարգացած և ամենաբարձր մակարդակով  արդյունաբերական կայանը։ Շրջանում գրանցվել են ավելի քան 1.300 արտասահմանյան ընկերություններ և 5000-ից ավելի  տեղական արդյունաբերական ձեռնարկություններ, որոնց շուրջ 40%-ը եվրոպական և ամերիկյան երկրներից են։ Խրախուսվող արդյունաբերությունները ներառում են ինժեներական սարքավորումներ, տրանսֆորմատորային և փոխանցման սարքավորումներ, ավտոմոբիլային  և լոկոմոտիվային բաղադրիչներ, մասեր, ճշգրիտ մեքենաներ, բիոտեխնոլոգիա, դեղագործություն, ֆոտո-վոլտային (ՊՎ) և նոր նյութեր, քիմիական նյութեր, հագուստի և տեքստիլ  արտադրություն, համակարգչային ծրագրերի և հետազոտությունների մշակում։ Որոշ խոշոր ներդրողների թվում են Տերեքսը, Կոմացուն, Աշլանդ Քեմիկալը, Ջոնսոնը, Կալտեքս Յուղ կազմակերպությունը, Դիսան, +GF+, Ռիետեր և Ընդհանուր էլեկտրոնիկան ։
Չանգժոուն նախկինում հանդիսանում էր Չինաստանի ազգային ժամանակակից արդյունաբերության ծննդավայրերից մեկը։ Շենգ Շուանհայը, որը պարգևատրվել է որպես «Չինաստանի արդյունաբերության հայր», ջանք թափեց ժամանակակից գործարանային և հանքային ոլորտներում։ Նա ստեղծեց 11 «թիվ 1»-ը Չինաստանում, ներառելով  հեռահաղորդակցման առաջին ձեռնարկությունը։ Քինգ դինաստիայի իշխանության  ավարտի և Չինաստանի Հանրապետության վաղ օրերին, արագորեն զարգանում էին Չանգժոուի տեքստիլ, մեխանիկական և սննդի արդյունաբերությունները։ 1906 թվականին առաջին կապիտալիստական արտադրական գործարանը՝ Ջինյու տեքստիլ գործարանը հանդես եկավ։ 1932 թվականին հայտնի արդյունաբերող Լյու Գուոջուն որդեգրեց մանելու, հյուսքի և ներկելու ինտեգրման ռեժիմը։ 1930-ական թվականներին դա պիոներական նշանակություն ուներ։ 1980-ականների թվականներին  Չանգժոուն դարձավ աստղային արդյունաբերական քաղաքը, որը հայտնի էր ամբողջ Չինաստանում, և ստեղծեց «Հարավային Ջիանգու Ռեժիմը»՝ բոլոր ժամանակների զարգացած քաղաքային արդյունաբերությամբ։ Որպես Չանգժոուի  ավանդական և շահեկան արդյունաբերություն, սարքավորումների արդյունաբերությունը վերջին տարիներին զարգանում է։ Չանգժոուն ստեղծել է 6 խոշոր ազգային արդյունաբերական բազաներ, որոնք են գյուղատնտեսական գործիքների և սարքավորումների, էլեկտրաէներգիայի փոխանցման և վերափոխման, ավտոմեքենաների և աքսեսուարների, նոր տեքստիլ արդյունաբերությունը, ռելսուղային տրանսպորտը և նոր կտորների մշակումը։ Ներկայումս էլեկտրահաղորդման և վերափոխող արտադրական արդյունաբերությունը Չինաստանում առաջինն է, իսկ  ճանապարհային երթևեկության տրանսպորտային միջոցների և աքսեսուարների արդյունաբերության բազան հայտնի է Արևելյան Չինաստանում և ամբողջ երկրում։ Ինժեներական մեքենաների և տրանսպորտային միջոցների արդյունաբերությունը ցույց է տվել իր ուժեղ աճը։ 2010 թվականի վերջին Չանգժոուն ուներ 26 հայտնի  ազգային, 175 գավառային  և  327 քաղաքային ապրանքանիշեր։ Ազգային հայտնի ապրանքանիշերի թիվը Ջիանգսուում երրորդն է։ Բազմակողմանի զարգացման և էտալոնի բարելավման լավ օրինաչափությունը, որն ազգային ապրանքանիշն ընդունում է որպես կողմնորոշիչ դեր, գավառային ապրանքանիշը որպես մարմին, իսկ քաղաքայինը որպես պահուստ, ձևավորվել է ի սկզբանե։ Չանգժոուն իր նշանավոր ներքին առավելություններով և մեծ ներուժով հանդերձ դառնում է ժամանակակից սարքավորումների արդյունաբերության քաղաք :
Կլիմա
Կլիման խոնավ մերձաևադարձային է զով ձմեռով, շոգ ու խոնավ ամառով։ Չանգժոուն ունի ջերմաստիճանի տարբերությունների բազմազանություն ամբողջ տարվա ընթացքում։
Մետրո
Չանգժոու մետրոյի առաջին գիծը բացվել է 2019 թվականի սեպտեմբերի 21-ին ։
Երկաթուղի
Գտնվելով հենց Չանգ Ջիանգի հարավում(Յանցզի գետ), Չանգժոուի կայարանը տեղակայված է Պեկին-Շանհայ երկաթուղային մայրուղու վրա։ Չանգժոուի հյուսիսային կայանի շինարարությունն ավարտվել է 2011 թվականին և գտնվում է Չանգժոուի հյուսիսում՝ Սինբեյ շրջանի Պեկին-Շանհայ արագընթաց երկաթուղու վրա։ Չանգժոուն նաև զբաղված Շանհայ-Նանջինգ միջպետական երկաթուղու հիմնական կանգառներից մեկն է, որն ունի 2 կայան(Չանգժոու կայան և Քիշույան կայան)։
Օդային տեղափոխություն
Չանգժոուի Բենյու օդանավակայանը գտնվում է քաղաքի կենտրոնից 15 կմ (9.3 մղոն)  հեռավորության վրա։ Կան ներքին թռիչքներ դեպի Պեկին, Գուանչժոու, Չենգու, Շենյանգ, Կունմինգ, Հարբին և Դալյան և միջազգային թռիչքներ դեպի Մակաո, Թայվան, Հարավային Կորեա, Թաիլանդ, Վիետնամ, Ինդոնեզիա և Ճապոնիա։
Ավտոբուսային արագ փոխադրման համակարգ
Ավտոբուսային արագ տարանցիկ համակարգի օգտագործումն արժե մեկ յեն (կամ եթե Չանգժոու ավտոբուսի քարտ է օգտագործվում, 3 կամ 6  յեն  արժե կախված քարտի տեսակից) և այն ապահովում է մուտք ամբողջ Չանգժոու քաղաքում։ Ավտոբուսային արագ տարանցիկ համակարգն ունի հետևյալ բնութագրերը՝ առանձին  երթուղիներ կամ միայն ավտոբուսային ճանապարհներ, երթուղիների և միջանցքների հսկայական ցանց, բարձր հզորությամբ ավտոբուսներ, որոնք ղեկավավում են միջանցքների թե ներսից թե դրսից, ուղևորի ավելի մեծ ծավալ` համեմատած երթևեկության գոտիների (-3000), կայարանի ընդլայնված միջավայր (ոչ միայն սովորական ավտոբուսի ապաստարաններ), ավտոմատ նախնական բեռնափոխադրումների ուղեվարձ և ուղեվարձի ստուգում, փողոցային մակարդակի լուսավորություն, ցածր արտանետվող տրանսպորտային  տեխնոլոգիա (Եվրո III կամ ավելի բարձր), եղանակային պաշտպանություն կայանների հարթակներում, կենտրոնացված համակարգի վերահսկողություն, հաջորդ ավտոբուսի ժամանակի ճշգրիտ տեղեկատվության ցուցադրում, առանձնահատուկ շուկայավարման ինքնություն, ավտոբուսային կայարաններում բարձրորակ ուղևորափոխադրումներ, հիմնական միջանցքի (միջանցքների) երկայնքով հեծանիվների առանձնացված գծեր, ինչպես նաև հաշմանդամների համար կայարանի մուտքի ապահովում։ Ավտոբուսային արագ տարանցիկ համակարգը գործում է նաև հետևյալ քաղաքներում՝ Պեկին, Չոնգկինգ, Դալյան, Գուանչժոու, Ջինան, Հանգժոու, Հեֆեի, Կունմինգ, Կսիամեն, Ժենգժու և Ուրումքի։
Վերերկրյա ճանապարհ
2007 թվականին Չանգժոուն կառուցեց իր առաջին վերերկրյա ճանապարհը՝ «Արտաքին օղակի վերերկրյա ճանապարհը», որը բաղկացած է «Լոնչժեն թաղամասի վերամբարձ ճանապարհ»-ից և «Լոնգջանգ ուղու վերամբարձ ճանապարհ»-ից և այն օգտագործման մեջ մտավ 2008 թվականին։ Այժմ այս վերերկրյա ճանապարհը օղակ է ձևավորել, շրջապատելով Չանգժոուի քաղաքային տարածքը և միացնելով հիմնական մայրուղիները։
Մշակույթ և ժողովրդական բանահյուսություն
Չանգժոուի բարբառը Վու Չինարենի ընտանիքի անդամ է։
Չանգժոուի մյուս հայտնի արհեստներն են «խաչուփաչ» ոճով մետաքսյա ասեղնագործությունը և կանաչ բամբուկից պատրաստված փորագրությունները։
Չանգժոում պատրաստվող հայտնի նախուտեստներն են թթու բողկը, քնջութային քաղցրավենիքը, խմորված մածուցիկ բրնձով և քաղցր մածուցիկ բրնձի ալյուրով  պատրաստված խմորագնդիկները և արծաթե պտուտակաձև արիշտան (հայտնի է նաև որպես վիշապի մորուքով արիշտա)։
2004 թվականից ի վեր Չանգժոուն հաջողությամբ հյուրընկալել է Չինաստանի (Չանգժոուի) Միջազգային մուլտֆիլմների և Թվային Արվեստի փառատոններին։ 3 տարվա ջանքերով ՉՄՄԹԱՓ-ն հիմնականում հասել է միջազգային մուլտֆիլմների և կինոփառատոնի մակարդակին՝ ունենալով հսկայական և ակտիվ ազդեցություն ինչպես արտաքին, այնպես էլ ներքին մուլտֆիլմերի ոլորտների վրա։ Այն դարձել է ամենաբարձր մակարդակի վրա գտնվող պրոֆեսիոնալ և հեղինակավոր միջազգային մուլտֆիլմերի իրադարձություններից մեկը։ Այն նոր իմաստավորում է տալիս Չանգժոուի մշակութային զարգացմանը, Չանգժոուն Չինաստանի առաջին 9 «ազգային անիմացիոն և մուլտիֆիկացիոն արտադրության բազաների» մեջ դասակարգվել է որպես  միակ տեղական ինքնավարություն ունեցող քաղաք։ Մինչև հիմա  բազայում գործում է 3 ինկուբատորային հավաքակայաններ, որտեղ գրանցված է մոտ 60 ձեռնարկություն, իսկ գրանցված կապիտալը  կազմում է շուրջ 3 միլիոն ռեն մին բին։ Այս տարի բազայում արտադրված և Ազգային հեռարձակողների ու հեռուստատեսության բյուրոյի կողմից տեղադրված մուլտֆիլմների քանակը հասել է 70-ի, որը կազմում է 4500 հատոր և 50,000 րոպե։ Առանձնացվել են մի խումբ աչքի ընկնող աշխատանքներ, այդ թվում «Դեղձենու ծաղկման երկրպագուն»,որը շատ պարգևներ է ձեռք բերել ինչպես արտերկրում, այնպես էլ հայրենիքում։ 2006 թվականի դեկտեմբերի 12-ին  Չանգժոուի Ազգային մուլտֆիլմների արտադրության բազան պարգևատրվել է որպես «2006 թվականի ամենամեծ ներդրումային արժեք ունեցող Թոփ 10 նորարարական բազա» ։
Զբոսաշրջություն
2011 թվականին CC Ջոյլենդ (պարզեցված չինարենով 环球动漫嬉戏谷, ավանդական չինարենով 環球動漫嬉戲谷,  պինինով Huánqiú dòngmàn xīxì gǔ) կոչվող մի նոր զվարճանքի այգի բացվեց Չանգժոուի հյուսիսային Վուջին շրջանում գտնվող Թաիհուի լճի մերձակայքում։
Քանի որ Չանգժոուն հայտնի է իր սանրերով, քաղաքը վերակառուցել է Ֆայն Քոմբ Լեյնի տարածքը ժամանակակից ճարտարապետությամբ։ Չանգժոուի սանրեր կարելի է գնել քաղաքի շատ վայրերում։
Գոյություն ունի Հոն Մեյի պուրակը, որն իր մեջ ներառում է փոքր երեխաների զվարճանքի պուրակ, կենդանաբանական այգի, վարդի այգի և շատ գեղատեսիլ ջրուղիներ։ Այգում պատմական հետաքրքրություն է ներկայացնում պատմական տաղավարը՝ ցուցանմուշներով, որոնք վերաբերում են Չանգժոուի սանրի արտադրությանը։ Ի հավելում սրան, կա ևս մեկ տաղավար, որտեղ ցուցադրվում են տեղական արտադրության արմատային փորագրություններ։ Պուրակն արձակուրդների ընթացքում գրավում է շատ մարդկանց և հաճախ բազմաթիվ վաճառողների ապրանքներ է ներկայացնում։
Դոնգո պուրակը գտնվում է Չանգժոու քաղաքի արևելքում, իսկ դրա սկզբնական անունն է Դոնժիյա պուրակ։ Այն ընդգրկում է 2.667 հա տարածք բնորոշ լինելով Ջիանգնան պարտեզին, որը բաղկացած է մշակութային վայրերից և բնական լանդշաֆտներից։ Հարավային Սոնգ արքայատոհմի ժամանակաշրջանում Չանգժոուի քաղաքացիները հիմնեցին Յիզհոու տաղավարը ոգեկոչելու Սու Դոնգոյին, ով գրականության մեծ վարպետ էր և հաճախ էր գալիս Չանգժոու։ Քինգ արքայատոհմի ժամանակաշրջանում Կանգսին և Քիանլոնգը, ովքեր կայսրեր էին, այցելեցին դեպի հարավ և հրամայեցին այստեղ կառուցել ժամանակավոր պալատը և վերակառուցել այս տաղավարը։
Չանգժոուն ունի նաև գրավիչ այգիներ, որոնցից է Վեյ Յուանը։
Քաղաքում գտնվում է նաև Վիստերիայի հին թանգարանը։ Որպես Չանգժոուի Ազգային 4-A տուրիստական հանգստավայր, Չինաստանի Դինոզավրի պուրակը հանդիսանում է ազգային գիտության հանրայնացման, կրթության և չինական մշակութային արդյունաբերության նմուշային հիմքը։ Այն նաև Ազգային 4-Ա դասի զվարճանքի կենտրոն է, որը հիանալի կերպով համատեղում է թանգարանը, բարձր տեխնոլոգիական ակուստիկը, օպտիկական և էլեկտրական տեխնոլոգիան, հատուկ վիդեո էֆֆեկտները  ու մուլտիմեդիա ցանցը, և այս ամենը նպաստում է ցուցահանդեսների, գիտության ժողովրդականացման, զվարճանքի, ժամանցային ու մասնակցային ներկայացումների ինտեգրմանը։ Դրա կենտրոնական շենքը և պուրակի առանցքը Չինաստանի Դինոզավրի թանգարանն է, որը Չանգժոուի տեղական կառավարության և Հողի ու  ռեսուրսների նախարարության (նախկին երկրաբանության և հանքային ռեսուրսների նախարարություն) համագործակցության ծրագիրն էր։ Այն հասարակությանը ներկայացնում է ամենաթանկարժեք երկրաբանական օգտակար հանածոները առաջատար օժանդակ օբյեկտների միջոցով։ Պուրակը բաղկացած է մի քանի մասերից, ներառելով  Չինաստանի Դինոզավրի թանգարանը, լճակի փոքր մարգագետինը, դինոզավրի լեռան կենսաբանական ներկայացումը, ժամանցի վայր օտարերկրյա ներդրողների համար, հարձակողական ծրագրի տարածք և այլն։ Այս մասերը թույլ են տալիս մարդկանց զգալ հնագույն տարիների խորհրդավոր մթնոլորտը, տեսնել դինոզավրերի  արտաքին տեսքը և վայելել ժամանակակից ճանապարհորդական մթնոլորտը ՝ լի անակնկալներով և ռիսկերով։ Հանդիսանալով Չանգժոուի քարտերից մեկը՝  Չինաստանի Դինոզավրի պուրակը այլ գիտական հանգույցների հետ միասին Չանգժոուն դարձնում է մի  նոր տուրիստական ուղենիշ արևելյան Չինաստանում :
Նշանավոր մարդիկ
Քու Չիյուբային, Ժանգ Թաիլին Յուն Դայինգը, որոնց կոչում էին «Չանգժուի երեք հերոս», ավելի վաղ կուսակցության առաջնորդներն էին։ Նրանք պայքարեցին Չինաստանի բարեփոխման համար և զոհաբերեցին իրենց։ Որպես Կուսակցության նախկին առաջնորդներից մեկը՝ Քու Չիյուբայը մարքսիստ էր, գերազանց պրոլետար հեղափոխական, տեսաբան և հրապարակախոս, ինչպես նաև հեղափոխական գրականության հիմնադիրներից մեկը Չինաստանում։ Ժանգ Թաիլի անունը սերտորեն կապ ունի Սոցիալիստական երիտասարդական լիգայ հիմնադրման և Գուանչժոու ապստամբության հետ։ Նա Կուսակցության ամենահին միջազգային ակտիվիստներից էր, ինչպես նաև նա կապ է հանդիսացել  Կուսակցության և Կոմունիստական Միջազգային, Երիտասարդական և Երիտասարդ Կոմունիստական Միջազգային լիգայի ամրապնդման միջև։ Նրան անվանում էին «իսկական ինտերնացիոնալիստ»։ Յուն Դայինգը կուսակցության վաղ առաջնորդներից մեկն էր։ Նա նաև քաղաքագետ էր, տեսաբան և երիտասարդական շարժումների առաջնորդ։ Նա մասնակցել և գլխավորել է Մայիսյան չորրորդ, Մայիսի 30-ի շարժումները, Նանչանգի և Գուանչժոուի ապստամբությունները և այլն։ Նրա ազդեցության տակ գտնվելով շատ երիտասարդներ բարեփոխումների ճանապարհին  ոտքի կանգնեցին։ «Չանգժոուի երեք հերոսները» Չանգժոուի հայտնի մարդկանց ներկայացուցիչներն են և նրանք ընդմիշտ կմնան Չանգժոուի ժողովրդի հպարտությունը ։
Արտաքին հղումներ
Կատեգորիա:Չինաստանի քաղաքներ Կատեգորիա:Չինաստանի բնակավայրեր
Հասկացության բովանդակություն
Հասկացության բովանդակությունը հասկացության մեջ ամրագրված առարկայի էական և տարբերակիչ հատկանիշների, համասեռ առարկաների որակի կամ բազմության ամբողջությունն է, քանի որ տրամաբանության տեսանկյունից յուրաքանչյուր հասկացություն ունի բովանդակություն և ծավալ ։
Դիցուք, ցանկանում ենք նշել քառանկյուն հասկացության բովանդակությունը։ Թվարկենք քառանկյան էական հատկությունները։ Դրանք են՝ երկրաչափական պատկեր. չորս կետերից և դրանց հաջորդաբար միացնող չորս հատվածներից բաղկացած լինել. տրված չորս կետերից երեքի չգտնվելը միևնույն ուղղու վրա. կետերի միացնող հատվածների անհատելիություն ։
Հասկացության բովանդակության մասին չի կարելի խոսել նրա ծավալից առանձին ։ Հասկացության ծավալը հասկացության մեջ ամրագրված այն առարկան է կամ առարկաների դասը, որոնց վրա տարածվում է հասկացության բովանդակությունը։ Մատիտ հասկացության ծավալն ընդգրկում է բոլոր մատիտները, որոնք երբևիցե գոյություն են ունեցել, գոյություն ունեն կամ գոյություն կունենան ։
Սեռի և տեսակի հարաբերության մեջ գտնվող հասկացությունների (բույս, ծաղիկ, գրենական պիտույք, գրիչ, քաղաք, մայրաքաղաք) ծավալը և բովանդակությունը գտնվում են հակադարձ հարաբերակցության մեջ ։
Հասկացության ծավալի և բովանդակության հակադարձ հարաբերակցության օրենք
Օրենքի համաձայն, որքան լայն է հասկացության ծավալը, այնքան նեղ է հասկացության բովանդակությունը, և հակառակը. որքան նեղ է հասկացության ծավալը, այնքան լայն է հասկացության բովանդակությունը։ Օրինակ, համեմատենք մատիտ և կանաչ մատիտ հասկացությունները։ Մատիտ հասկացության ծավալն ավելի լայն է, քան կանաչ մատիտ հասկացության ծավալը։ Մատիտ հասկացություն ծավալը տարածվում է ոչ միայն կանաչ մատիտների, այլև կարմիր, սև, կապույտ և այլ գույնի մատիտների վրա։ Մինչդեռ մատիտ հասկացության բովանդակությունը պակաս հատկություններ է ամրագրում, քան կանաչ մատիտ հասկացության բովանդակությունը։ Վերջինիս բովանդակության մեջ կարելի է գրանցել մատիտի բոլոր էական հատկությունները և դրանց ավելացնել կանաչ գույնի հատկությունը ։
Ելնելով այս օրենքից, գոյություն ունի հետևյալ օրենքը. որքան ավելի լայն է ծավալը, այնքան ավելի պարզ է նրա բովանդակությունը, և հակառակը։